section_heading: Amaterska promatranja
paragraph_text: M78 zna biti problematičan objekt, posebno ako u blizini mjesta promatranja postoji kakav izvor svjetlosnog zagađenja ili veće naselje. Pod tamnim nebom i manji teleskopi će bez problema pokazati ovu maglicu kao oblačić koji podsjeća na komet. U 200 milimetarskom teleskopu vidi se nekoliko zvijezda u blizini maglice i njena susjeda, NGC 2067.